Eurovision Song Contest 2014

Eurovision Song Contest 2014 bol 59. ročník súťaže Eurovision Song Contest. Konal sa v Dánsku vďaka víťazstvu dánskej speváčky Emmelie de Forestovej v predchádzajúcom ročníku súťaže.

Súťaž pozostávala z dvoch semifinálových kôl a veľkého finále. Predbežné dátumy konania súťaže boli stanovené na 6., 8. a 10. mája 2014. Tohoto ročníka súťaže sa zúčastnilo 37 krajín.

Miesto konania 
Pre viac informácií o hostiteľskom meste, pozri Kodaň

Súťaž sa konala v B&W Hallerne, v dánskom hlavnom meste Kodaň. Dánsko bude hostiť súťaž už po tretíkrát, naposledy v roku 2001.

Prvými dvoma mestami, ktoré prejavili záujem o organizovanie súťaže sa stali Kodaň (hostila Eurovision Song Contest zatiaľ dvakrát - v rokoch 1964 a 2001) a Herning (hostilo národné kolo súťaže v roku 2011).

Logo a slogan 
Slogan tohto roka je internetová skratka #JoinUs.

Priebeh súťaže 
Súťaž bude prebiehať v dvoch semifinálových kolách, z ktorých určený počet účastníkov postúpi do veľkého finále. Priamymi postupujúcimi do finále podľa pravidiel súťaže bude 5 štátov tzv. "Veľkej päťky" (Francúzsko, Nemecko, Spojené kráľovstvo, Španielsko, Taliansko) a víťaz z predchádzajúceho ročníka súťaže (Dánsko). 

Počas všetkých troch súťažných večerov programom sprevádzali traja populárni dánski moderátori - Lise Rønneová, Nikolaj Koppel a Pilou Asbæk.

Semifinále

1. semifinále 

Prvé semifinále sa konalo v utorok 6. mája  2014 a vystupovali v ňom reprezentanti 16 krajín. Do finále postúpilo 10 súťažiacich s najvyšším počtom získaných hlasov. Hlasovať mohli okrem zúčastnených krajín aj 3 zo šiestich priamych kvalifikantov do finále súťaže (Dánsko, Francúzsko a Španielsko). 

Účastníci 1. semifinále aj s ich výsledným umiestnením a získanými bodmi sú uvedení v nasledujúcej tabuľke:

2. semifinále 
Druhé semifinále sa konalo vo štvrtok 8. mája 2014. Hlasovať mohli okrem zúčastnených krajín aj 3 zo šiestich priamych kvalifikantov do finále súťaže (Nemecko, Spojené kráľovstvo a Taliansko).

Účastníci 2. semifinále aj s ich výsledným umiestnením a získanými bodmi sú uvedení v nasledujúcej tabuľke:

Finále 

Finále súťaže sa konalo v sobotu 10. mája 2014 a zúčastnili sa ho postupujúce krajiny z prvého a druhého semifinále, ako aj priami kvalifikanti (tzv. "Veľká päťka" - Francúzsko, Nemecko, Spojené kráľovstvo, Španielsko, Taliansko a víťaz predchádzajúceho ročníka súťaže Dánsko). Po odprezentovaní všetkých súťažných piesní mohli hlasovať všetky krajiny, ktoré sa aktuálneho ročníka súťaže zúčastnili. Žiadna krajina nemohla hlasovať za svojho reprezentanta. 

Účastníci finále aj s ich výsledným umiestnením a získanými bodmi sú uvedení v nasledujúcej tabuľke:

Slovensko na ESC 2014 
Národný vysielateľ (RTVS) sa rozhodol nezúčastniť sa na súťaži. Ostatnýkrát sa Slovensko zúčastnilo súťaže Eurovision Song Contest v roku 2012.

Referencie

Iné projekty

Externé odkazy 
 Oficiálny portál Eurovision Song Contest (v angličtine)

Veľká cena Eurovízie
2014 v Dánsku